CELEX: 62011CN0558
Language: sl
Date: 2011-11-07 00:00:00
Title: Zadeva C-558/11: Predlog za sprejetje predhodne odločbe, ki ga je vložilo Augstākās tiesas Senāts (Republika Latvija) 7. novembra 2011 – SIA „Kurcums Metal“ proti Valsts ieņēmumu dienests

14.1.2012   
            
            
               SL
            
            
               Uradni list Evropske unije
            
            
               C 13/8
            
         Predlog za sprejetje predhodne odločbe, ki ga je vložilo Augstākās tiesas Senāts (Republika Latvija) 7. novembra 2011 – SIA „Kurcums Metal“ proti Valsts ieņēmumu dienests
   (Zadeva C-558/11)
   2012/C 13/16
   Jezik postopka: latvijščina
   
      Predložitveno sodišče
   
   Augstākās tiesas Senāts
   
      Stranki v postopku v glavni stvari
   
   
      Kasacijska pritožnica: SIA „Kurcums Metal“
   
      Druga stranka v postopku s kasacijsko pritožbo: Valsts ieņēmumu dienests
   
      Vprašanja za predhodno odločanje
   
   
               1.
            
            
               Ali so vrvi, sestavljene iz polipropilena in jeklene žice, kakršne so te iz spora v glavi stvari, zajete v tarifni podštevilki 5607 49 11 kombinirane nomenklature iz Priloge I k Uredbi Sveta (EGS) št. 2658/87 (1) z dne 23. julija 1987 o tarifni in statistični nomenklaturi ter skupni carinski tarifi?
            
         
               2.
            
            
               Ali je treba za uvrstitev vrvi, kakršne so te iz obravnavane zadeve, uporabiti pravilo 3, točka (b), splošnih pravil za razlago kombinirane nomenklature iz Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi?
            
         
               3.
            
            
               Če kombinirane vrvi, ki so sestavljene iz polipropilena in jeklene žice in katerih največji prečni prerez je več kot 3 mm, kakršne so te iz spora v glavi stvari, vendarle spadajo pod tarifno podštevilko 7312 90 98 kombinirane nomenklature iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, ali so te vrvi zajete tudi s členom 1 Uredbe Sveta (ES) št. 1601/2001 (2) z dne 2. avgusta 2001 o uvedbi dokončne protidampinške dajatve in o dokončnem pobiranju začasnih protidampinških dajatev, uvedenih na uvoz nekaterih železnih ali jeklenih vrvi in kablov s poreklom iz Češke republike, Rusije, Tajske in Turčije?
            
         
               4.
            
            
               Ali nagubane skobe z zankastima koncema, povezanima z zatičem, spadajo pod tarifno podštevilko 7317 00 90 kombinirane nomenklature iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi?
            
         
      (1)  UL, posebna izdaja v slovenščini, poglavje 2, zvezek 2, str. 382.
   
      (2)  UL, posebna izdaja v slovenščini, poglavje 11, zvezek 38, str. 62.